La present convocatòria recull els nous topics que s'han obert en el marc del Programa de Treball de l'Horizon 2020 cap a una "Energia segura, neta i eficient", inclosos dins l'àrea temàtica "Construir un futur amb una intensitat de carboni baixa i resistència al clima".
Aquests nou topics responen a la necessitat d'assolir la neutralitat climàtica en el sector energètic, alhora que es garanteixi un ús més eficient de l'energia, un subministrament segur d'energia, preus assequibles i un impacte ambiental reduït.
Aquests objectius, són esforços complexos que requereixen activitats d'R+D+I en múltiples fronts:
LC-SC3-B4E-1-2020 - Cap a edificis d'alta eficiència energètica i descarbonitzats
Les propostes que es finançaran en el marc d'aquest topic hauran d'incloure activitats adreçades a (i) demostrar enfocaments de renovació profunds i/o NZEB més fiables, més ràpids, més barats i més fàcils d'implementar que les pràctiques estàndards; (ii) demostrar una integració eficient de les solucions d'energia neta en els edificis; (iii) demostrar una alta replicabilitat del conjunt de solucions innovadores; (iv) abordar totes les barreres rellevants (per exemple, la captació dels professionals, el finançament, el marc legal/regulador, la presa de decisions, etc.) i suggerir solucions als grups d'interès pertinents; i (v) demostrar una participació i disseminació efectiva en la cadena de subministrament d'edificis, i dels propietaris/arrendataris de l'edifici entre d'altres grups d'interès rellevants.
LC-SC3-B4E-10-2020 - Autoavaluació i auto-optimització d'edificis i aparells per obtenir un millor rendiment energètic
El seguit d'accions que aquest topic engloba hauran de desenvolupar i demostrar solucions tecnològiques rendibles per a l'autoavaluació del rendiment energètic real dels edificis i dels productes que utilitzen l'energia als edificis.
Aquestes solucions es basaran en la recopilació de dades en temps real dels productes instal·lats i utilitzats als edificis i l'agregació d'aquestes dades.
L'objectiu és seguir al llarg del temps el consum real i l'evolució del rendiment energètic dels edificis i dels sistemes i aparells individuals.
LC-SC3-B4E-12-2020 - Taules rodones a nivell nacional per a la implementació de la iniciativa "Smart Finance for Smart Buildings"
Aquest topic es centrarà en la creació de taules rodones a nivell nacional enfocades a la inversió en eficiència energètica.
Aquestes taules actuaran com a fòrums de discussió multilaterals permanents que reuniran als grups d'interès pertinents.
Els àmbits que aquests fòrums tractaran van des dels edificis públics i privats, fins a la indústria, pimes, renovació de l'enllumenat públic, infraestructures de calefacció i transport, i fonts d'energies renovables.
LC-SC3-B4E-5-2020 - Conceptes de disseny integrats per a eines TIC energèticament eficients en edificis
El seguit de propostes que es finançaran en el marc d'aquest topic hauran d'estar orientades a la investigació de conceptes de disseny innovadors i solucions avançades de TIC per al disseny integrat de sales de servidors i petits centres de dades en edificis que cobreixin les següents àrees: (i) rendiment energètic òptim dels conceptes de disseny proposats; (ii) integració amb el sistema de gestió energètica dels edificis i els sistemes que consumeixen energia; (iii) integració amb fonts d'energia renovables intermitents; (iv) valorització de la calor residual; (v) balanç de càrrega de treball geogràfic i temporal; (vi) eliminació de conversions de corrent repetides innecessàries; i (vii) funcionament d'equips TIC en un ventall de temperatures més ampli.
Les accions que es finançaran en el marc d'aquesta convocatòria hauran d'anar orientades al desenvolupament i prova a gran escala de l'aplicació de Big Data en edificis.
En concret, les accions hauran de (i) definir una arquitectura de referència pel Big Data; i (ii) desenvolupar i pilotar una caixa d'eines d'anàlisi de dades obertes basades en núvol.
LC-SC3-B4E-7-2020 - Construcció d'emmagatzemaments de dades 4.0 europees
Aquest topic s'adreça al finançament d'aquelles activitats que impliquin les parts interessades (autoritats nacionals, regionals i locals, empreses de gestió d'immobles, proveïdors de tecnologia i associacions d'interessos de sectors rellevants: construcció, gestió d'instal·lacions, béns immobles) per estimular la creació d'una comunitat integral i duradora compromesa amb la millora, l'estandardització i el reforç de la recopilació de dades sobre la construcció d'estocs arreu d'Europa.
Aquestes dades seran útils per a la realització del seguiment i el desenvolupament de polítiques, per proporcionar informació als usuaris i com a eina per desenvolupar nous productes i solucions.
LC-SC3-B4E-8-2020 - Solucions renovables energèticament eficients per a calefacció i/o refrigeració i producció d'aigua calenta en edificis residencials
Les propostes que es finançaran en el marc d'aquest topic hauran de demostrar la integració rendible de la producció de calefacció i aigua calenta instal·lades en edificis residencials de diversos apartaments, juntament amb el càlcul de la reducció de combustibles fòssils i l'estalvi d'energia primària.
LC-SC3-B4E-9-2020 - Suport a la coordinació de la comunitat europea encarregada de la innovació en edificis intel·ligents
Les propostes que es finançaran en el marc d'aquest topic s'hauran d'orientar a facilitar el flux i l'intercanvi d'informació entre projectes finançats per la UE en l'àmbit dels edificis intel·ligents i dels negocis, polítiques i mitjans relacionats.
El seguit d'activitats que aquest topic engloba són (i) el mapatge de la comunitat de innovació d'edificis intel·ligents europeus; (ii) la identificació de les principals iniciatives, mitjans de comunicació i esdeveniments en l'àmbit dels edificis intel·ligents de tota la UE i coordinar la comunitat europea d'innovació dels edificis intel·ligents en la seva comunicació, contribució i participació; (iii) el suport a la comunitat europea de innovació d'edificis intel·ligents en la promoció, experimentació i desplegament d'iniciatives polítiques rellevants; i (iv) el suggeriment de les prioritats d'investigació, innovació i captació de mercats.
LC-SC3-EC-4-2020 - Investigació socioeconòmica: impactes no energètics i coneixements de comportament sobre intervencions d'eficiència energètica
Les activitats que es subvencionaran en el marc d'aquest topic es distribueixen en dos línies d'actuació.
La primera línia, modelització de múltiples impactes no energètics, englobarà totes aquelles accions destinades a explicar un anàlisi detallat sobre la transició de l'eficiència energètica des d'un "combustible ocult" al "primer combustible" i fer que el valor de les externalitats provocat per les inversions en eficiència energètica siguin més visibles en una varietat d'àrees.
La segona línia, coneixements conductuals per a intervencions d'eficiència energètica, inclourà accions destinades a provar les intervencions de canvi de comportament en eficiència energètica mitjançant proves de camp informades per ciències del comportament.